Zrakoplov Croatia Airlinesa Airbus A320 na letu iz Zagreba prema Dubrovniku u noći s petka na suboti u konačnici je sletio u Rim.

Kako piše portal avioradar.hr zrakoplov je zbog jake bure, čiji su udari prelazi 40 čvorova, "ušao u holding iznad točke NERRA gdje je neko vrijeme čekao smirivanje situacije".

Zbog toga je posada planirala povratak u zračnu luku Zagreb - Franjo Tuđman, ali su ih tamo odbili uz obrazloženje da "nemaju dovoljno ljudi za prihvat zrakoplova", neslužbeno doznaje avioradar.hr.

Posada je potom let preusmjerila na zračnu luku Leonardo da Vinci Fiumicino u Rimu gdje je avion sletio oko 1 sat poslije ponoći.

Inače, prema AIP-u (Aeronautical Information Publication) radno vrijeme zračne luke Zagreb je 24 sata.